***To tufser bak gitter*** (originaltittel: *Stir Crazy*) er en amerikansk filmkomedie fra 1980 regissert av Sidney Poitier. Filmen handler om to distre kompiser som bestemmer seg for å forlate New York til fordel for California. På veien dit blir de feilaktig arrestert og dømt for et bankran. Fengselsdirektøren oppdager at den ene av dem er et enestående talent som rodeorytter. Dette forsøker de å bruke til sin fordel. Hovedrollene spilles av Gene Wilder og Richard Pryor, mens andre sentrale roller spilles av JoBeth Williams, Barry Corbin, Craig T. Nelson.

*To tufser bak gitter* ble en av de mest sette filmene i USA i 1980.

Handling
--------

Den naive Skip Donahue og hans kamerat Harry Monroe er lei av New York, og bestemmer seg for å dra til California. Veien dit er lang og kostbar og de bestemmer seg derfor for å ta ulike småjobber underveis. Blant annet gjør de et reklameoppdrag for en bank i Arizona der de er utkledd i hakkespettdrakt. Noen lokale kjeltringer bestemmer seg for å bruke draktene deres til å rane banken. Dermed blir Skip og Harry feilaktig arrestert og dømt for et bankran og de ender opp i et høysikkerhetsfengsel. Til alt hell får de kontakt med en idealistisk kvinnelig advokat som lover å finne de skyldige. I mellomtiden blir de såpass skremt av fengselsmiljøet at de bestemmer seg for å rømme. Den utspekulerte fengselsdirektøren oppdager imidlertid at Skip er en balansekunstner på hesteryggen, og dermed blir han gjort til trumfesset i en kommende rodeokonkurranse med et nabofengsel. Skipper avslår tilbudet, men fengselsdirektøren forsøker alle metoder for å presse ham til delta i konkurransen. Etter en tid bestemmer han seg for å godta, men på visse premisser. Planen er å rømme under det kommende rodeostevnet.

Om filmen
---------

### Økonomi og popularitet

*To tufser bak gitter* ble svært populær i USA hvor den spilte inn over 100 millioner dollar, noe som gjorde den til den tredje mest innbringende filmen i 1980.

Produksjonskostnadene var på 10 millioner dollar.

### Anmelderne

Den fikk blandet til god mottakelse av anmelderne, noe som gjenspeiles i at den har fått 67 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 3 av 4 stjerner.

*Aftenpostens* anmelder omtalte den som den beste amerikanske komedien på lenge.

### Annet

Den ble innspilt vinteren og våren 1980. Opptakene ble i hovedsak gjort i New York og Arizona.

Filmens musikk inkluderer låter som "Nothing's Gonna Stop Us Now" (fremført av Kiki Dee), "Crazy" (framført av Gene Wilder), "Love" (fremført av Randy Goodrum), "Eat Your Heart Out" (fremført av Leata Galloway), "The Love Of A Cowboy" (fremført av Mary Gregory) og "Watch Her Dance" (fremført av Leroy Gomez).

I 1985 lanserte CBS en mislykket TV-serie basert på filmen.

Rollebesetning
--------------

* Gene Wilder ... Skip Donahue
* Richard Pryor ... Harry Monroe
* Georg Stanford Brown ... Rory Schultebrand
* JoBeth Williams ... Meredith
* Miguel Ángel Suárez... Jesus Ramirez
* Craig T. Nelson ... Deputy Ward Wilson
* Barry Corbin ... Fengselsdirektør Walter Beatty
* Charles Weldon ... Blade
* Nicolas Coster ... Warden Henry Sampson
* Joel Brooks ... Len Garber
* Jonathan Banks ... Jack Graham
* Erland Van Lidth ... Grossberger

Referanser
----------

1. ↑  «Stir Crazy». *Box Office Mojo*. Besøkt 20. januar 2020.
2. ↑  «Top 1980 Movies at the Domestic Box Office». *The Numbers*. Besøkt 20. januar 2020.
3. ↑  Epstein, Andrew (12. mai 1980). «A PRYOR DECISION STIRS CONTROVERSY». *Los Angeles Times*. s. g5.
4. ↑  «Stir Crazy (1980)». *Rotten Tomatoes* **(engelsk)**. Besøkt 24. mars 2019.
5. ↑  «Ebert, Roger (15.12.1980)». Arkivert fra originalen 10. juli 2011. Besøkt 7. juni 2011.
6. ↑  Maltin, Leonard (4. september 2012). *Leonard Maltin's 2013 Movie Guide: The Modern Era* **(engelsk)**. Penguin. ISBN 978-1-101-60463-2.
7. ↑  Aftenposten morgen – Hyggelig i fengsel (30.5.1981, s.18)
8. ↑  «Stir Crazy (1980) - IMDb». Besøkt 24. mars 2019.
9. ↑  «Stir Crazy (1980) - Music - TCM.com». *Turner Classic Movies* **(engelsk)**. Besøkt 24. mars 2019.
10. ↑   .  Manglende eller tom `|tittel=` (hjelp)

Eksterne lenker
---------------

* (en) *To tufser bak gitter* på Internet Movie Database Rediger på Wikidata

* (no) *To tufser bak gitter* hos Filmfront Rediger på Wikidata

* (sv) *To tufser bak gitter* i Svensk Filmdatabas Rediger på Wikidata

* (da) *To tufser bak gitter* i Danmark Nationale Filminstitut Rediger på Wikidata

* (en) *To tufser bak gitter* på AllMovie Rediger på Wikidata

* (fr) *To tufser bak gitter* på Allociné Rediger på Wikidata

* (nl) *To tufser bak gitter* på MovieMeter Rediger på Wikidata

* (en) *To tufser bak gitter* på Turner Classic Movies Rediger på Wikidata

* (en) *To tufser bak gitter* på American Film Institute Rediger på Wikidata

* (en) *To tufser bak gitter* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |